NK Sloboda Varaždin

NK Sloboda je nogometni klub iz Varaždina.

Povijest 
NK Sloboda je osnovan 21. veljače 1931. godine kao sportska sekcija u okviru Radničko-naobrazbenog društva „Sloboda“. Prvi naziv kluba bio je Radnički športski klub Sloboda. 
Prvi predsjednik bio je Ivo Polan, a trener Ivan Mikac. 
Prvu utakmicu RŠK Sloboda je odigrala 29. ožujka 1931. godine u kvalifikacijama za prijem u Jugoslavenski nogometni savez potiv VŠK-a, koji je slavio rezultatom 10:1. 
Prvu prvenstvenu utakmicu Sloboda je odigrala s istim suparnikom i izgubila 1:8, 15. svibnja 1931. godine.
U rujnu 1991. godine NK Sloboda mijenja ime u NK Varaždin. Od 30. lipnja 1999. godine vraća se staro ime Sloboda. Od 2002. NK Sloboda i NK Kučan '99 odlukama svojih skupština obavili su spajanje u novi klub, koji nosi ime NK Sloboda Derma. Od 3. kolovoza 2005. godine NK Sloboda vraća staro ime.

NK Sloboda u FSJ 
Za vrijeme Jugoslavije NK Sloboda uglavnom nastupa u različitim regionalnim ligama. Tako tijekom 50.-ih godina nastupa u Hrvatskoj nogometnoj ligi, Hrvatsko-slovenskoj ligi, te ligi Varaždin-Maribor-Celje, što se smatra jednim od većih uspjeha kluba. 
U 60-im godinama Sloboda počinje nastupati u Zagrebačkoj nogometnoj zoni, ali ubrzo pada u Varaždinsku nogometnu ligu. Nakon toga u čak 5 navrata Sloboda osvaja naslov u Varaždinskoj ligi, no niti jednom se ne uspjeva kroz kvalifikacije probiti natrag u Zagrebačku zonu. To konačno uspjeva 1979. godine. 
1981. godine Sloboda prelazi u novoformiranu ligu Varaždin-Čakovec-Krapina, gdje u sezoni 1984./85. osvaja naslov prvaka i ponovo ne uspjeva izboriti ulazak u viši rang. Reorganizacijom natjecanja 1987. godine Sloboda se konačno uspjela plasirati u viši rang natjecanja u Hrvatsku regionalnu ligu – sjever, u kojoj je tada nastupao i NK Varteks. U sezoni 1990./1991. Sloboda završava na začelju iste lige.

NK Sloboda u HNL-u 
Stvaranjem HNL-a Sloboda mijenja ime u NK Varaždin i započinje natjecanje u Zagrebačkoj regionalnoj ligi – Sjever. U sezoni 1992./93. se natječe u novoformiranoj Regionalnoj ligi sjever, skupina A (Čakovec-Ivanec-Ludbreg-Varaždin).
Već 1993./94. se natječe u novoformiranoj 4. HNL - sjever, skupina A, gdje osvaja 4. mjesto i administartivnim putem postaje član 3. HNL - sjever. 
1995./96. postaje prvak i igra kvalifikacije za ulazak u 2. HNL. protiv NK Graničar iz Đurđevca (2:0, 0:2), koje Graničar naposlijetku dobiva na jedanaesterce, a potom i dodatne kvalifikacije protiv NK Dilj Vinkovci (0:1, 2:0), te ulazi u 2. HNL.
1997./98. usprkos osvojenom 4. mjestu, zbog promjene sustava natjecanja ispada u 3. HNL - Sjever gdje se zadržava sve do sezone 2006./07. kada zbog nove promjene u sustavu natjecanja ispada u 4. HNL - sjever, skupina A.	
U novu sezonu 2007./08. klub je administrativnim putem dospio u 3. HNL - istok u kojoj osvaja posljednje mjesto i vraća se u 4. HNL. 

2000. godine juniori kluba osvajaju juniorsko amatersko prvenstvo Hrvatske.

Statistika u prvenstvima Hrvatske

Nastupi u završnicama kupa

Kup maršala Tita 
1951.
 pretkolo: NK Metalac Zagreb - NK Sloboda Varaždin 2:1

Hrvatski nogometni kup 
1996./97. 
 šesnaestina finala: NK Varaždin - HNK Rijeka 1:5 
1997./98.
 šesnaestina finala: NK Varaždin - NK Varteks 1:2.
1998./99. 
 pretkolo NK Pazinka - NK Varaždin 1:0
1999./2000. 
 pretkolo NK Sloboda Varaždin - PIK Vrbovec 3:0 
 šesnaestina finala: NK Sloboda Varaždin - NK Hrvatski Dragovoljac 1:2
2000./01. 
 pretkolo: NK Sloboda - NK NOŠK Novigrad 3:2
 šesnaestina finala: NK Sloboda - HNK Segesta Sisak 1:2 
2003./04.
 pretkolo: NK Sloboda Derma - NK Čakovec 4:1
 šesnaestina finala: NK Sloboda Derma - NK Pula 1856 2:6
2004./05. 
 pretkolo: NK Sloboda Derma - NK Pag 4:1
 šesnaestina finala: NK Sloboda Derma - NK Hrvatski Dragovoljac 2:2 (5:4-11m)
 osimina finala: NK Osijek - NK Sloboda Derma 2:0

Stadion 
Stadion SC Sloboda je izgrađen 1989. godine za potrebe juniorskog prvenstva Europe u atletici JUPEA koje se održavalo u Varaždinu, na temeljima starog stadiona Slobode. Stadion može primiti do 5.000 gledatelja i pogodan je i za atletska natjecanja jer se oko terena nalazi tartan staza.

Izvori 
 NK Sloboda 
 RSSSF

Fudbalski ili nogometni klubovi u Hrvatskoj